stanford-oval/wikipedia huggingface dataset:
พยัคฆ์ยี่เก
ละครโทรทัศน์

| พยัคฆ์ยี่เก |
| --- | --- |
ประเภท: ละครโทรทัศน์
สร้างโดย: บริษัท โคลีเซี่ยม อินเตอร์กรุ๊ป จำกัด
เขียนโดย: (2552)   บทประพันธ์ : เชษฐ์ ชัยวาล   บทโทรทัศน์ : อารีย์ ทองน้อย , ปองพล ทองอ่อน , ศิวาวุธ ไพรีพินาศ   (2565)   บทประพันธ์ : มิสเตอร์เค   บทโทรทัศน์ : มิสเตอร์เค , โจ้ สิงห์เดี่ยว
กำกับโดย: ทองก้อน ศรีทับทิม
แสดงนำ: (2552)   อัษฎาวุธ เหลืองสุนทร   จิลล์ โรเจอร์   สุธิราช วงศ์เทวัญ   ปุณยาพร พูลพิพัฒน์   (2565)   วิชญพงศ์ เอี่ยมสะอาด   ญาณิศา ธีราธร   วงศธร สมศรี   ธนัชศลักษณ์ ฮัดสัน
ดนตรีแก่นเรื่องเปิด: (2552)   พยัคฆ์ยี่เก - สุธิราช วงศ์เทวัญ × อัษฎาวุธ เหลืองสุนทร   เต้นกินรำกิน - ชูษี เชิญยิ้ม   (2565)   พยัคฆ์ยี่เก - วงศธร สมศรี × ชลพิพรรธน์ ชูแสง
ดนตรีแก่นเรื่องปิด: (2552)   เต้นกินรำกิน - ชูษี เชิญยิ้ม   (2565)   สายเลือดลิเก - เขมจิรา วงษ์ทอง × จิตรเลขา พูลสวัสดิ์
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: (2552)   40 ตอน   (2565)   30 ตอน
การผลิต
ผู้อำนวยการผลิต: (2552)   สุรางค์ เปรมปรีดิ์   (2565)   คณะกรรมการพิจารณาการผลิตละครโทรทัศน์
ความยาวตอน: 55 นาที
ออกอากาศ
เครือข่าย: ช่อง 7 เอชดี
ออกอากาศ: (2552)   20 มีนาคม 2552 - 28 เมษายน 2552   (2565)   28 กุมภาพันธ์ 2565 - 12 เมษายน 2565
กอปปีเลฟต์

ตัวอักษร c หันหลังกลับ สัญลักษณ์ของ กอปปีเลฟต์
เครื่องหมายลิขสิทธิ์
กอปปีเลฟต์ (อังกฤษ: copyleft) หมายถึงกลุ่มของสัญญาอนุญาตของสิ่งต่าง ๆ รวมทั้ง ซอฟต์แวร์ เอกสาร เพลง งานศิลปะ โดยอ้างอิงกฎหมายลิขสิทธิ์เป็นแนวเปรียบเทียบ ในการจำกัดสิทธิในการคัดลอกงานและเผยแพร่งาน โดยสัญญาอนุญาตกลุ่ม กอปปีเลฟต์ มอบเสรีภาพให้ทุกคนสามารถคัดลอก ดัดแปลง ปรับปรุง และจำหน่ายงานได้ โดยมีเงื่อนไขว่าต้องยังคงรักษาเสรีภาพเดียวกันนี้ในงานที่ดัดแปลงแก้ไขมาจากงานดังกล่าว
อาจจะมองได้ว่าลักษณะพิเศษของ กอปปีเลฟต์ คือการที่เจ้าของลิขสิทธิ์ยอมสละสิทธิบางอย่าง (ที่ได้รับการคุ้มครอง) ภายใต้กฎหมายลิขสิทธิ์แต่ไม่ทั้งหมด
แทนที่เจ้าของลิขสิทธิ์จะปล่อยงานของเขาออกมาภายในพื้นที่สาธารณะโดยสมบูรณ์ (นั่นคือไม่สงวนสิทธิ์ใด ๆ)
กอปปีเลฟต์ จะให้เจ้าของสามารถกำหนดข้อจำกัดหรือเงื่อนไขทางด้านลิขสิทธิ์บางประการ สำหรับผู้ที่ต้องการมีส่วนร่วมในงานอันมีลิขสิทธิ์นี้ โดยถ้าผู้นั้นไม่ปฏิบัติตามเงื่อนไขนี้แล้ว จะถือว่าเป็นการละเมิดลิขสิทธิ์
เงื่อนไขเพื่อที่จะไม่เป็นการละเมิดลิขสิทธิ์ภายใต้ กอปปีเลฟต์ นี้ ได้แก่ การที่ผู้ที่ใช้สอยผลงานจะต้องรักษาสิทธิภายใต้ กอปปีเลฟต์ นี้ไว้ดังเดิมอย่างถาวร
ด้วยเหตุนี้ สัญญาอนุญาต กอปปีเลฟต์ จึงถูกเรียกว่าเป็น สัญญาอนุญาตต่างตอบแทน (reciprocal licenses)
สัญลักษณ์ของ กอปปีเลฟต์ เป็นตัวอักษร c หันหลังกลับ (ɔ) โดยไม่ได้มีความหมายอะไรเป็นพิเศษนอกจากการตรงกันข้ามกับ copyright โดยล้อกับอีกความหมายหนึ่งของคำว่า right ที่แปลว่า ขวา
ในภาษาไทย ยังไม่มีคำที่เป็นที่ยอมรับโดยทั่วไปสำหรับ กอปปีเลฟต์
สมเกียรติ ตั้งนโม นักวิชาการมหาวิทยาลัยเที่ยงคืน ใช้ว่า "ลิขซ้าย" คงการล้อ ขวา-ซ้าย ไว้
ส่วน สมชาย ปรีชาศิลปกุล อาจารย์นิติศาสตร์ มหาวิทยาลัยเชียงใหม่ ใช้คำว่า "นิรสิทธิ์" หมายถึง ระบบที่ไม่มีหรือไม่ให้สิทธิคุ้มครอง
ประวัติ

แนวคิดของ กอปปีเลฟต์ เริ่มจากการที่ ริชาร์ด สตอลแมน ได้พัฒนาโปรแกรมคอมพิวเตอร์ ตัวแปลคำสั่งภาษา Lisp ขึ้นมา ต่อมาบริษัทที่ชื่อว่า Symbolics ได้ขอใช้งานตัวแปลคำสั่งนี้ สตอลแมนตกลงอนุญาตให้บริษัทดังกล่าวใช้งาน โดยมอบเป็นสาธารณสมบัติ (public domain) คือไม่สงวนสิทธิ์ใด ๆ เลย
ในเวลาต่อมา บริษัท Symbolics ได้แก้ไขปรับปรุงความสามารถของตัวแปลคำสั่งภาษา Lisp ให้ดีขึ้น แต่เมื่อสตอลแมนแสดงความต้องการที่จะเข้าถึงส่วนที่แก้ไขปรับปรุงเพิ่มเติมเหล่านั้น ก็ได้รับการปฏิเสธจากบริษัท
ด้วยเหตุนี้ ในปี ค.ศ. 1984 สตอลแมนจึงได้เริ่มแผนการต่อต้านและกำจัดพฤติกรรมและวัฒนธรรมของการหวงแหนซอฟต์แวร์ไว้ (proprietary software) เหล่านี้ โดยเขาได้เรียกพฤติกรรมเหล่านี้ว่าการกักตุนซอฟต์แวร์ (software hoarding)
เนื่องจากสตอลแมนเห็นว่าในระยะสั้น มันคงจะเป็นไปไม่ได้ที่จะกำจัดกฎหมายลิขสิทธิ์ในปัจจุบัน รวมถึงสิ่งที่เขามองว่าเป็นสิ่งผิดปกติให้หมดไปอย่างถาวร เขาจึงเลือกที่จะใช้กลไกของกฎหมายที่มีอยู่มาเป็นเครื่องมือเพื่อบรรลุสิ่งที่เขาต้องการ เขาได้สร้างสัญญาอนุญาตให้ใช้สิทธิ์ในแบบของเขาขึ้นมาเอง โดยสัญญาอนุญาตที่เขาสร้างขึ้นมาถือเป็นสัญญาอนุญาตแบบ กอปปีเลฟต์ ตัวแรก คือ Emacs General Public License ซึ่งต่อมาสัญญาอนุญาตนี้ก็ได้รับการพัฒนาปรับปรุงจนกระทั่งกลายเป็น GNU General Public License (GPL) ซึ่งเป็นสัญญาอนุญาตแบบซอฟต์แวร์เสรีที่ได้รับความนิยมมากที่สุดอันหนึ่ง
ดูเพิ่ม

GPL
ครีเอทีฟคอมมอนส์
แหล่งข้อมูลอื่น

สวนกระแสลิขสิทธิ์และเรื่องของลิขซ้ายโดยสังเขป เรียบเรียงโดย สมเกียรติ ตั้งนโม
ขบวนการนินจา คาคุเรนเจอร์

| ขบวนการนินจา คาคุเรนเจอร์ |
| --- | --- |
The title card for Ninja Sentai Kakuranger, as depicted in a 30 Sentai Encyclopedia featurette on GoGo Sentai Boukenger.
ประเภท: Tokusatsu
สร้างโดย: Toei
แสดงนำ: Teruaki Ogawa Satomi Hirose Hiroshi Tsuchida Shu Kawai Kane Kosugi
บรรยายโดย: Sanyutei Enjo
ดนตรีแก่นเรื่องเปิด: "Secret Kakuranger" โดย Tū Chī Chen
ดนตรีแก่นเรื่องปิด: "Ninja! Matenrou Kids" โดย Tū Chī Chen
ผู้ประพันธ์เพลง: Eiji Kawamura
ประเทศแหล่งกำเนิด: Japan
ภาษาต้นฉบับ: Japanese
จำนวนตอน: 53 ตอน
การผลิต
ผู้อำนวยการสร้าง: Atsushi Kaji Takeyuki Suzuki Shigenori Takadera Kōichi Yada Susumu Yoshikawa
ความยาวตอน: 25 นาที
ออกอากาศ
เครือข่าย: TV Asahi
ออกอากาศ: 18 กุมภาพันธ์ ค.ศ. 1994 – 24 กุมภาพันธ์ ค.ศ. 1995
ขบวนการนินจา คาคุเรนเจอร์ หรือ นินจาเซ็นไต คาคุเรนเจอร์ (ญี่ปุ่น: 忍者戦隊カクレンジャー; โรมาจิ: Ninja Sentai Kakurenjā) ในภาษาญี่ปุ่น เป็นละครโทคุซัทสึชุดของซูเปอร์เซ็นไตซีรีส์ ลำดับที่ 18 ออกอากาศครั้งแรกเมื่อวันที่ 18 กุมภาพันธ์ ค.ศ. 1994 ถึงวันที่ 24 กุมภาพันธ์ ค.ศ. 1995 ออกอากาศทุกวันศุกร์เวลา 17:30 น. - 17:55 น. ทางสถานีโทรทัศน์ทีวีอาซาฮิ มีจำนวนตอนทั้งหมด 53 ตอน
เรื่องย่อ

เมื่อ 2,000 ปีก่อน ได้เกิดการต่อสู้ระหว่างสามนักปราชญ์ผู้ปกป้องมวลมนุษย์ กับจอมมาร “ไดมาโอ” ท้ายที่สุด จอมมารก็ถูกสยบ โดยการผนึกมันเอาไว้
แต่นั่นก็ใช่ว่าเหล่าภูติผีจะสูญสิ้นไปด้วยไม่ จนมาเมื่อ 400 ปีก่อน ก็ได้เกิดสงครามครั้งใหญ่ระหว่างพวกนินจากับกองทัพภูติผีปีศาจขึ้น คราวนี้นินจาในตำนาน ซารุโทบิ ซาสึเกะ และพวกอีก 4 คน ได้เสียสละ จับนินจาปีศาจ นูราริเฮียง ขุนพลผู้รวบรวมเหล่าภูติผีในครั้งนั้น พร้อมทั้งพลังแห่งฤทธานุภาพของพวกมัน ขังเอาไว้หลังประตูผนึกพร้อมกับพวกตน
ทว่า 400 ปีต่อมา หรือก็คือโลก ยุคปัจจุบัน ซาสึเกะ กับ ไซโซ สองหนุ่มธรรมดา ผู้สืบเชื้อสายจากนินจาในตำนาน ได้ถูกปีศาจกัปปะ หลอกให้ทำการเปิดประตูผนึกออกโดยไม่รู้ตัว เป็นเหตุให้พลังแห่งภูติผีหลุดออกมาเมื่อฤทธิ์ที่เคยเสื่อมถอยได้ฟื้นคืน เหล่าภูตผีปีศาจทั้งหลายที่หลบซ่อนตัวอยู่ จึงเริ่มออกอาละวาด ทำลายล้างชีวิต เพื่อทำให้โลกกลายเป็นดินแดนแห่งความตายตามที่ตั้งใจกันไว้
ด้วยเหตุนี้ ทายาทของเหล่านินจาผู้ใช้คาถาสะกดเหล่าภูติผีทั้งหลายเอาไว้เมื่อครั้งกระโน้น จึงต้องรวมตัว และออกเดินทางไปยังสถานที่ต่างๆ ด้วยกัน เพื่อเข้ากำราบบรรดาภูติปีศาจที่ออกมาสร้างความเดือดร้อนให้กับมนุษย์บนโลก
พลังและความสามารถของคาคุเรนเจอร์ > จูโซ

ร่างแปลงของคาคุเรนเจอร์โดยใช้ วิชาสำนักคาคุเระ จูโชขนาดยักษ์ (隠流巨大獣将の術, คาคุเรริว เคียวไดจูโช โนะ จุสึ) มีความสามารถต่อสู้รูปแบบทีม และเป็นร่างแยกของมุเทคิโชกุน
พลังและความสามารถของคาคุเรนเจอร์ > จูโชไฟเตอร์

ปรากฏตั้งแต่ตอนที่ 12 เป็นร่างที่เรียกมาจากเหรียญของโดรอนเชนเจอร์และใช้ วิชาสำนักคาคุเระ จูโชไฟเตอร์ (隠流獣将ファイターの術, คาคุเรริว จูโชไฟเตอร์ โนะ จุสึ) มีรูปร่างคล้ายกับจูโชแต่ต่างที่ส่วนลำตัวที่มีเกราะบางมีความสามารถเคลื่อนไหวได้อัตโนมัติและควบคุมได้เช่นเดียวกับจูโช และสามารถต่อสู้รูปแบบเป็นทีม
พลังและความสามารถของคาคุเรนเจอร์ > โชนินจู

ร่างแยกของคาคุเรไดโชกุน โดยเรียกมาจาก มวนกระดาษชิโนบิ และใช้ วิชาสำนักคาคุเระ โชนินจู (隠流超忍獣の術, คาคุเรริว โชนินจู โนะ จุสึ) มีลักษณะเป็นสัตว์ประจำตัวของสมาชิกทั้ง 5
พลังและความสามารถของคาคุเรนเจอร์ > สามเทพโชกุน

กลุ่มที่ประกอบไปด้วย มุเทคิโชกุน, สึบาสะมารุ และ คาคุเรไดโชกุน เป็นเทพนินจาในตำนาน โดยมีตัวแทนส่วนประกอบทั้ง 3 คือ จิตใจ (心), ทักษะ (技) และ กาย (体)
กองทัพโยไค

กองทัพอสูรปีศาจที่ถูกผนึก 400 ปีมาก่อนแต่ได้ถูกปลดผนึกโดยซาสึเกะและไซโซเนื่องจากถูกหลงกลของทหารโดโรโดโรและกัปปะก็ได้ปลดผนึกไปแล้วอสูรปีศาจโยไคก็ถูกพวกคาคุเรนเจอร์พาไปที่ประตูผนึกปีศาจกันและจับโยไคไปเข้าไปในประตูผนึกปีศาจในศึกครั้งสุดท้ายจนได้
การออกอากาศ

ขบวนการนินจา คาคุเรนเจอร์ ออกอากาศทุกวันศุกร์เวลา 17:30 น. - 17:55 น. ทางสถานีโทรทัศน์ทีวีอาซาฮิ ในประเทศญี่ปุ่น
ในส่วนประเทศไทย บริษัท ไรท์พิคเจอร์ส จำกัด ได้จัดจำหน่ายรูปแบบวิดีโอและวีซีดีลิขสิทธิ์ถูกต้อง วางจำหน่ายเมื่อช่วงประมาณปี พ.ศ. 2539-2540 และได้ออกอากาศทางสถานีวิทยุโทรทัศน์ไทยทีวีสีช่อง 3 โดยใช้ชื่อเรื่องว่า ขบวนการนินจา คาคุเรนเจอร์ ทุกวันอาทิตย์ เวลา 06.00 น. เมื่อช่วงปี พ.ศ. 2543
แหล่งข้อมูลอื่น

Official Ninja Sentai Kakuranger website เก็บถาวร 2011-09-06 ที่ เวย์แบ็กแมชชีน (ญี่ปุ่น)
แม็ปลอจิสติก

แม็ปลอจิสติก ที่ r > 3.57
แม็ปลอจิสติก (อังกฤษ: Logistic Map) เป็น แม็ป(ฟังก์ชัน ที่มี โดเมน และ เรนจ์ อยู่ในปริภูมิเดียวกัน) พหุนาม  นิยมใช้เป็นตัวอย่างของระบบพลวัตไม่เป็นเชิงเส้นอย่างง่ายที่สามารถแสดงพฤติกรรมความอลวนได้  แม็ปลอจิสติกนี้เริ่มเป็นที่รู้จักกว้างขวางจากผลงานตีพิมพ์ของนักชีววิทยา โรเบิร์ต เมย์ (Robert May)  แรกเริ่มนั้น แม็ปลอจิสติกนี้ถูกสร้างขึ้นโดย ปิแอร์ ฟรองซัว เวอฮัลสท์ (Pierre François Verhulst) เพื่อเป็นแบบจำลองการกระจายปริมาณประชากรมนุษย์ ต่อมาถูกนำไปใช้สำหรับ การเพิ่มปริมาณประชากรของสปีชีส์อื่นๆ ภายใต้สภาวะแวดล้อมจำกัด เช่น อาหาร, โรค, และ อื่นๆ  ซึ่งแบบจำลองจะมีพฤติกรรมจากผลของ :
การสืบพันธุ์  คือ จำนวนประชากร จะเพิ่มขึ้นด้วยอัตราที่แปรผันตามจำนวนประชากรในขณะนั้น
การขาดอาหาร คือ จำนวนประชากรจะลดลงด้วยอัตรา ที่แปรผันตาม จำนวนประชากรที่สภาพแวดล้อมนั้นสามารถรองรับได้ในทางทฤษฎี ลบออกด้วยค่าจำนวนประชากรในขณะนั้น
ซึ่งสามารถเขียนในรูปสมการทางคณิตศาสตร์ดังนี้
โดยที่:
พฤติกรรมตามค่า r

พฤติกรรมของระบบ ที่ค่าพารามิเตอร์ r ต่างๆ
0\leq r\leq 1, ประชากรจะตายไปจนหมดโดยไม่ขึ้นกับค่าเริ่มต้น   โดยระบบมีจุดตายตัว (fixed point) เพียงจุดเดียวที่  x=0 ซึ่งเป็นจุดตายตัวแบบดึงดูด(attracting fixed point) หรือ เรียกว่า "จุดดูดซับ" (sink) และดึงดูดค่าเริ่มต้นทุกค่าใน [0,1]
1<r\leq 3 , ระบบมีจุดตายตัว 2 จุดคือที่ x=0 และ x=(r-1)/r โดยที่ x=0 เป็นจุดตายตัวแบบผลักออก(repelling fixed point) หรือ เรียกว่า "จุดกำเนิด" (source) และ x=(r-1)/r เป็น จุดตายตัวแบบดึงดูด
ที่ค่า r อยู่ระหว่าง 1 ถึง 2 จำนวนประชากรจะลู่เข้าหาค่า  (r-1)/r และคงตัวอย่างรวดเร็ว
ที่ค่า r อยู่ระหว่าง 2 และ 3 จำนวนประชากรจะเริ่มแกว่งก่อนลู่เข้าหาจุดดูดซับ โดยมีอัตราการลู่เข้าเป็นเชิงเส้น
ที่ค่า r เท่ากับ 3 อัตราการลู่เข้าจะช้ากว่าอัตราที่เป็นเชิงเส้น
3<r\leq 1+{\sqrt {6}} (ประมาณ 3.45) จำนวนประชากรจะมีค่าแกว่งสลับระหว่างค่า 2 ค่า ซึ่ง 2 ค่านี้ขึ้นกับค่า r แต่ไม่ขึ้นกับค่าเริ่มต้น  ซึ่งก็คือ ระบบมีจุดวงรอบคาบ 2 แบบดึงดูด หรือ จุดดูดซับแบบวงรอบคาบ2
1+{\sqrt {6}}<r<3.54 (โดยประมาณ) จำนวนประชากรจะมีค่าแกว่งสลับระหว่างค่า 4 ค่า ไม่ขึ้นกับค่เริ่มต้น ซึ่งก็คือ ระบบมีจุดดูดซับแบบวงรอบคาบ 4
เมื่อค่า r มีค่าเพิ่มมากกว่า 3.54 จำนวนประชากรจะมีค่าแกว่งสลับ เป็นวงรอบด้วยคาบ 8,16,32 และเพิ่มขึ้นเรื่อยๆ  ช่วงการเพิ่มของค่า r ที่ส่งผลให้คาบวงรอบการแกว่งเพิ่มขึ้นจะลดลงอย่างรวดเร็ว  สัดส่วนของระยะของค่าพารามิเตอร์ที่ทำให้มีการเพิ่มคาบ (หรือเรียก ช่วงระยะไบเฟอร์เคชัน) ที่อยู่ถัดกัน จะลู่เข้าหา ค่าคงที่ไฟเกนบอม (Feigenbaum constant) δ = 4.669  ซึ่งพฤติกรรมดังกล่าวนี้จะไม่ขึ้นกับค่าเริ่มต้นแต่อย่างใด
ที่ค่า r= 3.57 (โดยประมาณ) เป็นจุดที่ระบบเริ่มมีพฤติกรรมความอลวน ระบบจะไม่มีพฤติกรรมการแกว่งเป็นวงรอบดังค่า r ที่ผ่านมา  แต่ระบบจะมีพฤติกรรมที่ไวต่อค่าเริ่มต้นซึ่งเป็นคุณลักษณะของความอลวน  ความแตกต่างเพียงเล็กน้อยของค่าจำนวนประชากรเริ่มต้น จะมีผลต่อการเปลี่ยนแปลงของค่าประชากรในระยะยาว
ค่า r ระหว่าง 3.57 และ 4 มีหลายค่าที่ระบบมีพฤติกรรมความอลวน แต่ก็ยังมีค่า r บางค่าที่ระบบไม่แสดงพฤติกรรมความอลวน ตัวอย่างเช่น ที่ r ประมาณ 3.82 จะมีบางช่วงที่ระบบมีพฤติกรรมแกว่งเป็นวงรอบคาบ 3 และที่ค่า r สูงขึ้นเล็กน้อยจะแกว่งเป็นวงรอบคาบ 6, 12 และเพิ่มขึ้นตามลำดับ  และจะมีบางช่วงที่มีการแกว่งเป็นคาบ 5 และอื่นๆ ซึ่งพฤติกรรมทั้งหมดนี้จะมีการแกว่งเป็นวงรอบ และไม่ขึ้นกับค่าเริ่มต้น
ที่ค่า r = 4 และมากกว่านั้น ค่าของระบบจะลู่ออก สำหรับทุกค่าเริ่มต้นใน [0,1]
แผนผังไบเฟอร์เคชัน (bifurcation diagram) ดังรูป แสดงให้เห็นถึงพฤติกรรมดังกล่าวข้างต้นนี้ โดยที่แกนนอนของแผนผังเป็น ค่า r และ แกนตั้งเป็นค่าจำนวนประชากร หรือค่าของระบบในระยะยาว
แผนผังไบเฟอร์เคชันนี้เป็น แฟร็กทัล ถ้าเราพิจารณาที่ค่า r = 3.82 ที่ระบบมีพฤติกรรมแกว่งเป็นวงรอบคาบ 3 เมื่อเราเลือกกิ่งหนึ่งใน 3 และขยายที่กิ่งนั้นเราจะเห็นภาพที่มีลักษณะเหมือนภาพเดิม
แผนผังไบเฟอร์เคชัน ของแม็ปลอจิสติก
การแข่งขันเลือดในน้ำ

การแข่งขัน "เลือดในน้ำ"  (ฮังการี: melbourne-i vérfürdő แปล อ่างเลือดแห่งเมลเบิร์น; รัสเซีย: Кровь в бассейне, อักษรโรมัน: Krov' v basseyne, แปลตรงตัว 'เลือดในสระว่ายน้ำ') เป็นการแข่งขันโปโลน้ำระหว่างฮังการีกับสหภาพโซเวียตในโอลิมปิกที่นครเมลเบิร์นใน ค.ศ. 1956 การแข่งขันรอบรองชนะเลิศจัดขึ้นเมื่อวันที่ 6 ธันวาคม ค.ศ. 1956 โดยมีเหตุการณ์การปฏิวัติฮังการีเกิดขึ้นเมื่อไม่นานมานี้ และฮังการีเอาชนะสหภาพโซเวียตไป 4-0 ชื่อดังกล่าวได้รับการตั้งขึ้นหลังจากเออร์วิน ซาดอร์ ผู้เล่นชาวฮังการี ปรากฏตัวขึ้นในช่วงสองนาทีสุดท้ายด้วยเลือดที่ไหลออกมาจากเหนือตาของเขา หลังจากถูกวาเลนติน โปรโคปอฟ ผู้เล่นชาวโซเวียตต่อย การแข่งขันนี้เป็นหนึ่งในการแข่งขันโปโลน้ำโอลิมปิกที่โด่งดังที่สุดในประวัติศาสตร์
ความตึงเครียดระหว่างทีมที่แข่งขันกันนั้นอยู่ในระดับสูงสุดเป็นประวัติการณ์ กองทัพโซเวียตปราบปรามการปฏิวัติฮังการีอย่างรุนแรงเมื่อไม่กี่สัปดาห์ก่อน นักปฏิวัติส่วนใหญ่ประกอบด้วยพลเรือน คนงานในโรงงานส่วนใหญ่ และนักศึกษาที่สร้างระเบิดขวดเพื่อต่อต้านกองทัพโซเวียต ตลอดการแข่งขัน ผู้เล่นจะใช้ความรุนแรงทุกรูปแบบที่สามารถจัดการได้ทุกครั้งที่ผู้เล่นของทีมฝ่ายตรงข้ามเข้ามาสัมผัสกัน อาการบาดเจ็บของซาดอร์เกิดขึ้นในช่วงนาทีสุดท้ายของการแข่งขัน ความวุ่นวายเกิดขึ้นเมื่อฝูงชนโห่ไล่ทีมโซเวียต
พื้นหลัง

ข้อมูลเพิ่มเติม: การปฏิวัติฮังการี ค.ศ. 1956
ความตึงเครียดระหว่างทีมโปโลน้ำของฮังการีและโซเวียตอยู่ในระดับสูงอยู่แล้ว เนื่องจากโซเวียตได้ใช้ประโยชน์จากการควบคุมทางการเมืองในฮังการีเพื่อศึกษาและคัดลอกวิธีการฝึกอบรมและยุทธวิธีของฮังการีซึ่งเป็นแชมป์โอลิมปิก
จากนั้นในวันที่ 23 ตุลาคม ค.ศ. 1956 การเดินขบวนประท้วงของนักศึกษาจากมหาวิทยาลัยเทคโนโลยีและเศรษฐศาสตร์บูดาเปสต์ได้ทวีความรุนแรงขึ้นจนกลายเป็นการลุกฮือต่อต้านรัฐบาลในกรุงบูดาเปสต์ ในวันที่ 1 พฤศจิกายน รถถังโซเวียตเริ่มเคลื่อนเข้าสู่ฮังการี และตั้งแต่วันที่ 4 ถึง 10 พฤศจิกายน กองทัพเริ่มปราบปรามการจลาจลด้วยการโจมตีทางอากาศ การโจมตีด้วยปืนใหญ่ และปฏิบัติการของรถถังและทหารราบ
ในขณะนั้น ทีมโปโลน้ำของฮังการีอยู่ในค่ายฝึกบนภูเขาเหนือบูดาเปสต์ พวกเขาได้ยินเสียงปืนและเห็นควันลอยขึ้นมา ผู้เล่นเป็นผู้ป้องกันแชมป์โอลิมปิก เนื่องจากการแข่งขันโอลิมปิกฤดูร้อนที่เมลเบิร์นจะมีขึ้นในอีกสองเดือนข้างหน้า ทีมโปโลน้ำของฮังการีจึงถูกย้ายไปยังเชโกสโลวาเกียเพื่อหลีกเลี่ยงไม่ให้ถูกจับในช่วงการปฏิวัติ นักกีฬาเพิ่งทราบถึงขอบเขตที่แท้จริงของการก่อการกำเริบและการปราบปรามที่ตามมาหลังจากมาถึงออสเตรเลีย และพวกเขาทั้งหมดต่างก็กังวลใจเกี่ยวกับข่าวคราวของเพื่อนและครอบครัว
การปฏิวัติถูกปราบปรามลงเมื่อการแข่งขันกีฬาโอลิมปิกเริ่มขึ้น และนักกีฬาหลายคนมองว่าการแข่งขันกีฬาโอลิมปิกเป็นหนทางหนึ่งในการกอบกู้ความภาคภูมิใจให้กับประเทศของตน ซาดอร์กล่าวหลังการแข่งขันว่า "เรารู้สึกว่าเราไม่ได้เล่นเพื่อแค่ตัวเราเองเท่านั้น แต่เพื่อประเทศของเราทั้งหมด" การแข่งขันดังกล่าวจัดขึ้นต่อหน้าฝูงชนจำนวนมาก ซึ่งประกอบไปด้วยชาวฮังการีที่อาศัยอยู่ในต่างประเทศ  เช่นเดียวกับชาวออสเตรเลียและชาวอเมริกัน ซึ่งเป็นฝ่ายตรงข้ามสหภาพโซเวียตในสงครามเย็น
การแข่งขัน

ดูเพิ่ม: กีฬาโปโลน้ำในโอลิมปิกฤดูร้อน 1956
เสียงนกหวีดดังขึ้น ผมมองไปที่ผู้ตัดสิน ผมถามว่า "เป่านกหวีดเพื่ออะไร" และทันทีที่ผมพูดแบบนั้น ผมก็รู้ว่าผมทำผิดพลาดอย่างร้ายแรง ผมหันกลับไปและเขาก็ต่อยหน้าผมด้วยแขนที่ตรง เขาพยายามจะต่อยผม ฉันเห็นดวงดาวประมาณ 4,000 ดวง ผมจึงเอื้อมมือไปที่ใบหน้าของตัวเองและรู้สึกถึงเลือดอุ่น ๆ ไหลลงมา ผมจึงพูดทันทีว่า "โอ้พระเจ้า ผมคงเล่นเกมต่อไปไม่ได้แล้ว"
เออร์วิน ซาดอร์
ทีมฮังการีได้วางกลยุทธ์ไว้ก่อนเกมเพื่อเยาะเย้ยทีมโซเวียต ซึ่งพวกเขาเรียนภาษาของพวกเขาในโรงเรียน ตามคำพูดของเออร์วิน ซาดอร์: "เราตัดสินใจที่จะพยายามทำให้ชาวรัสเซียโกรธเพื่อเบี่ยงเบนความสนใจของพวกเขา"
มีการเตะต่อยกันไปมาตั้งแต่เริ่มเกม มีอยู่ช่วงหนึ่งที่กัปตันทีมฮังการี เดซซอ เกียร์มาติ ออกหมัดใส่กันถูกบันทึกไว้เป็นม้วนภาพยนตร์ ในขณะเดียวกัน ซาดอร์ก็ยิงได้สองประตูท่ามกลางเสียงเชียร์ของฝูงชนว่า "ฮัจรา มอดยออก!" ("สู้ ๆ ชาวฮังการี!")
เหลืออีกหนึ่งนาทีในการแข่งขัน ฮังการีเป็นฝ่ายนำ 4-0 ซาดอร์กำลังประกบวาเลนติน โปรโคปอฟ ซึ่งเขาได้พูดคุยกันไปแล้ว และมีการเป่านกหวีด ในช่วงพักครึ่ง โปรโคปอฟได้ต่อยเขาจนเกิดบาดแผลเลือดออก ซาดอร์ออกจากสระน้ำ เลือดที่ออกของเขาถือเป็นฟางเส้นสุดท้ายสำหรับฝูงชนที่กำลังเดือดดาล ผู้ชมจำนวนมากที่โกรธแค้นกระโดดขึ้นไปบนทางเดินข้างน้ำ ชูกำปั้น ตะโกนด่าทอ และถ่มน้ำลายใส่ทีมโซเวียต เพื่อหลีกเลี่ยงการจลาจล ตำรวจจึงเข้าไปในสนามและพาฝูงชนออกไป
| ภาพหลายรูปจากแหล่งข้อมูลภายนอก |
| --- | --- |
 Ervin Zádor leaving the pool with a cut eye (National Library of Australia).
 First-aid officer escorting Ervin Zádor to the medical room for treatment of his cut eye (National Library of Australia).
 Ervin Zádor in the medical room, receiving treatment, protected by a police officer (National Library of Australia)
 Ervin Zádor’s cut eye (Public Record Office Victoria)
 Ervin Zádor’s cut eye (Public Record Office Victoria)
 Spectators invading the concourse (Public Record Office Victoria)
 Spectators invading the concourse (Public Record Office Victoria)
 Spectators invading the concourse (Public Record Office Victoria)
 Spectators invading the concourse (Public Record Office Victoria)
ภาพอาการบาดเจ็บของซาดอร์ถูกตีพิมพ์ไปทั่วโลก ทำให้มีการตั้งชื่อว่า "เลือดในน้ำ" อย่างไรก็ตาม รายงานที่ว่าน้ำในสระเปลี่ยนเป็นสีแดงเกินความเป็นจริง ซาดอร์กล่าวว่าความคิดเดียวของเขาคือเขาจะสามารถลงเล่นในนัดต่อไปได้หรือไม่
กรรมการตัดสินยุติการแข่งขัน ฮังการีเป็นฝ่ายชนะเนื่องจากพวกเขาเป็นฝ่ายนำอยู่ จากนั้นฮังการีก็เอาชนะยูโกสลาเวีย 2–1 ในรอบชิงชนะเลิศและคว้าเหรียญทองโอลิมปิกเหรียญที่สี่มาได้ ซาดอร์ได้รับบาดเจ็บจนต้องพลาดการแข่งขัน หลังจากการแข่งขันสิ้นสุดลง เขาและเพื่อนร่วมทีมบางคนได้แปรพักตร์ไปยังตะวันตก
ในภาพยนตร์

ใน ค.ศ. 2006 เนื่องในโอกาสครบรอบ 50 ปีของความพยายามปฏิวัติฮังการี สารคดีเรื่อง ฟรีดอมฟิวรี ซึ่งผลิตโดยคริสติน เลซีย์ และธอร์ ฮัลวอร์สเซน ได้เล่าเรื่องราวของการแข่งขัน เควนติน แทแรนติโนบรรยายว่าเป็น "เรื่องราวที่ไม่เคยเล่ามาก่อนที่ดีที่สุดเท่าที่เคยมีมา" สารคดีดังกล่าวบรรยายโดยมาร์ก สปิตซ์ นักว่ายน้ำโอลิมปิก ซึ่งเมื่อยังเป็นวัยรุ่นได้รับการฝึกสอนโดยเออร์วิน ซาดอร์
ในปีเดียวกัน ได้มีการฉายภาพยนตร์สารคดีเกี่ยวกับการแข่งขันดังกล่าว ชื่อว่า Szabadság, szerelem (แปลว่า "เสรีภาพ ความรัก" ตามคำพูดของซานดอร์ เปโตฟี กวีมรณสักขีในช่วงการปฏิวัติ ค.ศ. 1848–1849) ภาพยนตร์เรื่องนี้แสดงให้เห็นการปฏิวัติฮังการีผ่านมุมมองของผู้เล่นในทีมโปโลน้ำและหญิงสาวซึ่งเป็นหนึ่งในผู้นำนักศึกษา กำกับโดยคริสตินา โกดาและผลิตโดยแอนดรูว์ จี. วัจนา ภาพยนตร์เข้าฉายในโรงภาพยนตร์ฮังการีในวันที่ 23 ตุลาคม ค.ศ. 2006 ซึ่งเป็นวันครบรอบ 50 ปีของการปฏิวัติ ในวันที่ 29 ตุลาคม ค.ศ. 2006 ภาพยนตร์เรื่องนี้เข้าฉายที่ทำเนียบขาวสำหรับประธานาธิบดีจอร์จ ดับเบิลยู บุชและแขกผู้มีเกียรติ (รวมถึงบุคคลสำคัญชาวฮังการี-อเมริกัน เช่น จอร์จ ปาตากี ผู้ว่าการรัฐนิวยอร์ก และจอร์จ เอ. โอลาห์ ผู้ได้รับรางวัลโนเบล)
เหตุการณ์นี้ยังปรากฏในภาพยนตร์ออสเตรเลียเรื่อง นิวส์ฟรอนต์ ซึ่งออกฉายใน ค.ศ. 1978
แหล่งข้อมูลอื่น

Article in Radio Free Europe
Article in New York Times
Website on Hungarian 1956 Olympic team
Report of the match at Stoneridge water polo website.
Freedom's Fury website เก็บถาวร 2 กันยายน 2006 ที่ เวย์แบ็กแมชชีน
Freedom's Fury trailer on YouTube
| ด ค กเรื่องอื้อฉาวและข้อพิพาทในกีฬาโอลิมปิก |
| --- | --- |
ปีแข่งขัน:  2008 (ฤดูร้อน)  2010 (ฤดูหนาว)  2012 (ฤดูร้อน)  2014 (ฤดูหนาว)  2016 (ฤดูร้อน)  2018 (ฤดูหนาว)  2020 (ฤดูร้อน)  2022 (ฤดูหนาว) 
คว่ำบาตร:  1936  1956  1964  1976  1980  1984  1988  2022 
Alternative competitions:  People's Olympiad (1936)  Games of the New Emerging Forces (1963)  Liberty Bell Classic (1980)  Friendship Games (1984)  Goodwill Games (1986–2001) 
รายการ:  Football match between Peru and Austria (1936)  "Blood in the Water" water polo match (1956)  Tlatelolco massacre (1968)  Black Power salute (1968)  Munich massacre (1972)  Basketball gold medal match controversy (1972)  Black Power salute (1972)  Kozakiewicz's gesture (1980)  Centennial Olympic Park bombing (1996)  Winter Olympic bid scandal (1998)  Figure-skating judging scandal (2002)  Underage gymnasts controversy (2008)  Death of Nodar Kumaritashvili (2010)  One minute of silence campaign (2012)  LGBT rights protests (2014)  Sochi Ladies' singles judging controversy (2014)  Russian doping scandal (2015–present)  Ireland Summer Olympics ticket scandal (2016)  Death of Bahman Golbarnezhad (2016)  Lochtegate (2016)  Rule 40 (2016) 
 List of stripped Olympic medals  Doping at the Olympic Games  Apartheid-era South Africa and the Olympics
ลำดับการสืบราชสันตติวงศ์สหราชอาณาจักร

โซฟีแห่งฮันโนเฟอร์ เป็นผู้มีสิทธิในราชบัลลังก์ต่อจากสมเด็จพระราชินีนาถแอนน์ แต่ด้วยพระนางโซฟีสิ้นพระชนม์ไปซะก่อน ราชบัลลังก์จึงต้องถูกสืบโดยทายาทของพระนางโซฟี
ลำดับการสืบราชสันตติวงศ์สหราชอาณาจักร เป็นการจัดเรียงรายพระนามและนามของบุคคลในสายลำดับการสืบราชสมบัติแห่งสหราชอาณาจักร การสืบราชสมบัติบัญญัติโดย พระราชบัญญัติการสืบสันตติวงศ์ ค.ศ. 1701 (Act of Settlement 1701) จำกัดสิทธิแต่เพียงทายาทของเจ้าหญิงโซฟีแห่งฮันโนเฟอร์ โดยกำหนดในเรื่องการให้สิทธิบุรุษสืบราชสมบัติก่อนหน้าสตรี การนับถือศาสนา และการถือกำเนิดอย่างถูกต้องตามกฎหมาย
จากบทบัญญัติของธรรมนูญเวสมินสเตอร์ ค.ศ. 1931 (Statute of Westminster 1931) ซึ่งกำหนดสถานภาพของความเท่าเทียมทางด้านนิติบัญญัติระหว่างดินแดนต่างๆ ที่ปกครองตนเองของจักรวรรดิอังกฤษและสหราชอาณาจักร ที่มีข้อยกเว้นส่วนที่เหลือบางประการ สายลำดับการสืบราชสันตติวงศ์ในแต่ละประเทศของ 15 ประเทศในเครือจักรภพของสหราชอาณาจักรจะแยกออกจากของสหราชอาณาจักรโดยทางกฎหมาย (ยกเว้นว่ารัฐธรรมนูญของประเทศนั้นยึดตามกฎการสืบราชสมบัติต่างๆ ของสหราชอาณาจักร) แม้ว่าทุกประเทศก็ใช้รูปแบบเดียวกัน
นอกเหนือจากการระบุชื่อพระประมุขแห่งสหราชอาณาจักรคนต่อไปแล้ว ลำดับการสืบราชสันตติวงศ์ยังใช้ในการเลือกคณะกรรมการกฤษฎีกาอีกด้วย (และรวมถึงผู้สำเร็จราชการแทนพระองค์ เมื่อถึงคราวจำเป็น)
การมีสิทธิ

สิทธิสืบราชสันตติวงศ์นั้นเป็นไปตามพระราชบัญญัติการสืบสันตติวงศ์ ค.ศ. 1701, พระราชบัญญัติการสมรสพระราชวงศ์ ค.ศ. 1772 (Royal Marriages Act 1772) และหลักกฎหมายในระบบคอมมอนลอว์ ซึ่งจัดลำดับราชสันตติวงศ์ไว้ตามสิทธิของบุตรหัวปี สถานะของมารดา และเน้นความเป็นบุรุษเพศ
บุคคลไม่ว่าชายหรือหญิงจะอยู่ในลำดับราชสันตติวงศ์ต่อเมื่อเป็นไปตามเงื่อนไขดังนี้ทุกประการ
บุคคลนั้นเป็นผู้สืบสันดานโดยชอบด้วยกฎหมายของโซฟีแห่งฮันโนเฟอร์ แต่ไม่รวมถึงบุคคลที่รับรองให้เป็นบุตรโดยชอบด้วยกฎหมายในภายหลัง
บุคคลนั้นไม่เคยถือศาสนาคริสต์นิกายโรมันคาทอลิก และไม่เคยสมรสกับชาวคริสต์นิกายโรมันคาทอริก ดังกล่าว
ณ เวลาเสวยราชย์ ทายาทผู้นั้นต้องเข้าเป็นสมาชิกคริสตจักรอังกฤษ
ลำดับการสืบราชสันตติวงศ์

| หกลำดับแรก ณ วันที่ 8 กันยายน ค> ศ. 2022 |
| --- | --- |
1. เจ้าชายแห่งเวลส์: 
2. เจ้าชายจอร์จ: 
3. เจ้าหญิงชาร์ลอตต์: 
4. เจ้าชายหลุยส์: 
5. ดยุกแห่งซัสเซกซ์: 
6. เจ้าชายอาร์ชี: 
ไม่มีลำดับการสืบราชสันตติวงศ์ฉบับทางการใดที่ได้รับการยืนยัน จำนวนที่แน่นอนของผู้ที่จะมีสิทธิ์ในสายอนุวงศ์ที่อยู่ห่างไกลนั้นยังไม่แน่นอน โดยใน ค.ศ. 2001 William Addams Reitwiesner ผู้ศึกษาลำดับวงศ์ตระกูลชาวอเมริกัน รวมรายชื่อลูกหลานที่ยังมีชีวิตอยู่ของโซฟีแห่งฮันโนเฟอร์ถึง 4,973 คน โดยไม่แยกผู้ที่นับถือนิกายโรมันคาทอลิก เมื่ออัปเดตในเดือนมกราคม ค.ศ. 2011 จำนวนนั้นจึงเพิ่มขึ้นเป็น 5,753 คน
รายพระนามข้างล่างครอบคลุมผู้สืบราชสันตติวงศ์กลุ่มแรกที่จำกัดเพียงพระราชสันตติวงศ์ของสมเด็จพระเจ้าจอร์จที่ 5 แห่งสหราชอาณาจักร พระปัยกาในสมเด็จพระเจ้าชาลส์ที่ 3 แห่งสหราชอาณาจักร 24 พระนามแรกที่มีตัวเลขปรากฏในเว็บไซต์ทางการของพระมหากษัตริย์อังกฤษ (ทั้งหมดเป็นพระราชสันตติวงศ์ในสมเด็จพระราชินีนาถเอลิซาเบธที่ 2 แห่งสหราชอาณาจักร) เชื้อสายที่ยังมีชีวิตอยู่และไม่ได้อยู่ในสายลำดับการสืบราชสมบัติหรือเสียชีวิตแล้วจะเขียนไว้เป็นตัวเอียงเพราะถือได้ว่าถูกข้ามลำดับไปแล้ว
แหล่งข้อมูลอื่น

Text of the Bill of Rights 1689
Text of the Act of Settlement 1701
Full text of the Succession to the Crown Act 2013.
"Royal Family tree and line of succession" at the BBC website, 29 June 2018. Biographies of the Queen's descendants in order of their place in the line of succession.
British line of succession on any date back to 1820.
เล็บครุฑ (ภาพยนตร์)

| เล็บครุฑ |
| --- | --- |
กำกับ: สุพรรณ พราหมณ์พันธุ์
อำนวยการสร้าง: สุพรรณ พราหมณ์พันธุ์
นักแสดงนำ: ลือชัย นฤนาท   อมรา อัศวนนท์   สิงห์ มิลินทราศัย   จรัสศรี สาระศิลป์
บริษัทผู้สร้าง: สหะนาวีไทยภาพยนตร์  
วันฉาย: 12 พฤษภาคม พ.ศ. 2500   ศาลาเฉลิมกรุง   ศาลาเฉลิมบุรี
เล็บครุฑ สร้างจากอาชญนิยาย เรื่องดังของพนมเทียน เป็นภาพยนตร์แนวจารชนสืบสวนสอบสวนในยุคสงครามเย็น  ตัวเอกเป็นนายตำรวจชื่อ "ชีพ ชูชัย" ที่ปลอมตัวเพื่อค้นหาความจริง ตีพิมพ์ครั้งแรกในนิตยสารเพลินจิตต์รายวัน
ภาพยนตร์

สร้างมาแล้วรวม 3 ครั้ง กำกับโดย สุพรรณ พราหมณ์พันธุ์
พ.ศ. 2500 ชื่อ "เล็บครุฑ" ถ่ายทำด้วยฟิล์ม 16 มม. พากย์สด นำแสดงโดย ลือชัย นฤนาท,  อมรา อัศวนนท์ ,จรัสศรี ฉายะศิลปี
พ.ศ. 2511 ชื่อ "เล็บครุฑ ตอน ประกาศิตจางซูเหลียง" ถ่ายทำด้วยฟิล์ม 35 มม. พากย์เสียงในฟิล์ม นำแสดงโดย สมบัติ เมทะนี, พิศมัย วิไลศักดิ์, เกชา เปลี่ยนวิถี, อบ บุญติด ,สุรสิทธิ์ สัตยวงษ์
พ.ศ. 2525 ชื่อ "เล็บครุฑ 78" ถ่ายทำด้วยฟิล์ม 35 มม. พากย์เสียงในฟิล์ม นำแสดงโดย กรุง ศรีวิไล, อรัญญา นามวงศ์, พิศมัย วิไลศักดิ์, เผ่าพันธุ์ พงษ์นที